|  |  |  |
| --- | --- | --- |
| **IZVJEŠĆE O PROVEDENOM SAVJETOVANJU**  **SA ZAINTERESIRANOM JAVNOŠĆU** | | |
| Naslov dokumenta | Nacrt Poslovničke odluke o izmjenama i dopunama Poslovnika Županijske skupštine Koprivničko-križevačke županije | |
| Stvaratelj dokumenta, tijelo koje provodi savjetovanje | Koprivničko-križevačka županija  Upravni odjel za poslove Županijske skupštine i pravne poslove | |
| Cilj i glavne teme savjetovanja | Javno savjetovanje provedeno je s ciljem prikupljanja mišljenja, primjedbi i prijedloga javnosti o predmetnom nacrtu prijedloga.  Člankom 32. Zakona o izmjenama i dopunama Zakona o lokalnoj i područnoj (regionalnoj) samoupravi („Narodne novine“, broj 144/20.) (u daljnjem tekstu: Zakon), županijama je propisana obveza usklađivanja općih akata s odredbama tog Zakona, a u roku od 60 dana od dana njegovog stupanja na snagu. Nadalje, donesen je i Zakon o izmjenama i dopunama Zakona o lokalnim izborima („Narodne novine“, broj 144/20.) koji uvodi određene novine u radu Županijske skupštine, stoga su glavne teme savjetovanja kako slijedi.  Člankom 1. nacrta prijedloga ove Poslovničke odluke utvrđuje se da će konstituirajuću sjednicu Županijske skupštine sazivati pročelnik nadležan za poslove Županijske skupštine ili službenik kojeg je za to ovlastio pročelnik. Ukoliko takvih službenika nema, tada će konstituirajuću sjednicu Županijske skupštine sazvati ministar pravosuđa i uprave, odnosno od njega ovlaštena osoba, a sve sukladno članku 14. Zakona o izmjenama i dopunama Zakona o lokalnim izborima („Narodne novine“, broj 144/20.).  Člankom 2. stavkom 1. utvrđuje se kako konstituirajućoj sjednici od početka pa do izbora predsjednika Županijske skupštine predsjedava prvi izabrani član s kandidacijske liste koja je dobila najviše glasova, odnosno ako su dvije ili više lista dobile isti broj glasova sjednici će predsjedati prvi izbrani kandidat s liste koja je imala manji redni broj na glasačkom listiću.  Vezano na opisano u članku 2., člancima 3.-7. utvrđuju se prava i obveze predsjedavajućeg u vođenju sjednice te se preciznije uređuje redoslijed radnji na početku održavanja konstituirajuće sjednice  Člankom 8. uvodi se javno glasovanje za izbor predsjednika i potpredsjednike Županijske skupštine ukoliko je za iste dužnosti predloženo više kandidata, a sve radi postizanje što veće učinkovitosti.  Člankom 9. stavkom 1., člankom 12., člankom 18. stavkom 1., člancima 19., 20., 21. i 22., člankom 24. stavkom 3., člancima 26., 28. i 29. Poslovnik se usklađuje s odredbom članka 16. Zakona prema kojoj u županiji koja ima do 250.000 stanovnika župan ima jednog zamjenika, a ne više kao do sada dva zamjenika.  Člankom 9. stavkom 2. među prava članova Županijske skupštine navodi se i pravo uvida u registar birača za vrijeme obavljanja dužnosti, a sukladno zakonskim odredbama.  Člankom 10. se na temelju članka 9. Zakona mijenja dio odredbe članka 26. stavka 2. Poslovnika, kojim su uređena prava članova Županijske skupštine, na način da se umjesto do sada važećeg prava na opravdani neplaćeni izostanak s posla propisuje pravo člana Županijske skupštine na opravdani izostanak s posla, sukladno sporazumu s poslodavcem. Prema mišljenju Ministarstva pravosuđa i uprave, važeća zakonska odredba uzrokovala je niz pitanja i problema u praksi, jer su poslodavci u određenom broju slučajeva opravdani neplaćeni izostanak s posla tretirali kao neplaćeni dopust.  Člankom 11. mijenja se u dijelu, u kojem se u članku 29. stavku 2. Poslovnika, navodio puni i skraćeni naziv radnog mjesta pročelnika nadležnog za poslove Županijske skupštine, budući da je naziv opisanog radnog mjesta sukladno predloženim izmjenama i dopunama skraćen već člankom 1. ovog prijedloga Poslovničke odluke.  U člancima 13., 16. i 17. predlaže se izmjena naziva i nadležnosti određenih stalnih radnih tijela Županijske skupštine. Izmjenom se vodne djelatnosti iz nadležnosti Odbora za poljoprivredu, šumarstvo i vodoprivredu premještaju u nadležnost Odbora za komunalne djelatnosti, kojeg bi novi naziv glasio Odbor za vodno i komunalno gospodarstvo.  Člankom 14. predlaže se da se radna tijela Županijske skupštine osnovana Poslovnikom, u pravilu biraju sukladno stranačkom sastavu Županijske skupštine. Nadalje, ograničava se broj biranja članova odbora izvan reda članova Županijske skupštine na način da se u odborima koji broje do 5 članova može birati jedan takav član, a ukoliko odbor broji više od 5 članova, do najviše dva člana izvan reda članova Županijske skupštine.  Člankom 15. briše se nadležnost Odbora za financije i proračun kao predlagatelja Odluke o privremenom financiranju.  Člankom 18. stavkom 2. dodaje se u članku 66. stavku 3. Poslovnika riječ „vremenu“, kako bi se preciziralo da se osobe koje imaju pravo prisustvovati sjednicama odbora obavještavaju i o vremenu održavanja sjednice.  Člankom 23. mijenja se članak 93. Poslovnika te se uređuje pitanje podnošenja prijedloga i peticija Županijskoj skupštini, sukladno člancima 6. i 7. Zakona, a kojima su detaljnije nego do sada uređeni instituti participativne demokracije.  Člankom 24. stavcima 1., 2. i 4. usklađuje se način sazivanja sjednica Županijske skupštine sa člankom 37. stavkom 4. Zakona o lokalnoj i područnoj (regionalnoj) samoupravi kao i odredbom članka 50. stavka 4. Statuta Koprivničko-križevačke županije.  Člankom 25. se u Poslovnik ugrađuje mogućnost da se u slučaju nastupanja posebnih okolnosti propisanih zakonom, a za vrijeme trajanja tih okolnosti sjednice Županijske skupštine iznimno mogu održavati elektroničkim putem, a sve sukladno članku 11. Zakona.  Člankom 27. način glasovanja na sjednici Županijske skupštine usklađuje se s važećom praksom, dok se mogućnost glasovanja elektroničkim putem propisuje kao iznimka, koje će zaživjeti ukoliko se za isto stvore tehnički preduvjeti.  Člankom 30. obvezuje se Odbor za statut i poslovnik Županijske skupštine na izradu pročišćenog teksta Poslovnika, kako bi se članovima ovog i idućeg saziva Županijske skupštine olakšao rad.  Člankom 31. propisuje se stupanje na snagu, sukladno stupanju na snagu odredbi Zakona i Zakona o izmjenama i dopunama Zakona o lokalnim izborima („Narodne novine“, broj 144/20.). | |
| Datum dokumenta | prosinac 2020. godine | |
| Je li nacrt bio objavljen na internetskim stranicama ili na drugi odgovarajući način?  Ako jest, kada je nacrt objavljen, na kojoj internetskoj stranici i koliko vremena je ostavljeno za savjetovanje?  Ako nije, zašto? | Nacrt Poslovničke odluke objavljen je na internetskoj stranici Koprivničko-križevačke županije ([www.kckzz.hr](http://www.kckzz.hr)).  Članovi Županijske skupštine 4. siječnja 2021. godine proaktivno su informirani o otvaranju savjetovanja o nacrtu predložene Poslovničke odluke.  Javno savjetovanje trajalo je trideset dana te je bilo otvoreno od 1. pa do 30. siječnja 2021. godine.  - | |
| Koji su predstavnici zainteresirane javnosti dostavili svoja očekivanja? | Putem internetske javne rasprave nismo zaprimili nijedno očitovanje. | |
| ANALIZA DOSTAVLJENIH PRIMJEDABA:  Prihvaćene primjedbe  Primjedbe koje nisu prihvaćene i obrazloženje razloga za neprihvaćanje | -  -  - | |
| Troškovi provedenog savjetovanja | Provedba internetskog savjetovanja nije zahtijevala dodatne financijske troškove. | |
| Tko je i kada izradio izvješće o provedenom savjetovanju? | Ime i prezime:  Helena Matica | Datum:  1. veljače 2021. |

KLASA: 011-04/20-01/17

URBROJ: 2137/1-02/03-21-2

Koprivnica, 1. veljače 2021.